韩维
和如晦游临淄园示元明
平津开馆大道西，档夭杳姹通园蹊。
东风入林朱白动，次第装遍枝高低。
红梅最好花正盛，我时往看归仍携。
尔来风雨就零谢，忍见踏尽随春泥。
广文先生厌闲冷，投书结伴散马蹄。
主人同僚相门出，未肯朝暮甘盐齑。
欢然握手喜迎候，促具并走子与妻。
插芳咀甘不知去，归舍已见鸡在栖。
坐挥大句鄙凡近，脱落尘迹登天梯。
不因时节自娱放，颇置白黑为愁凄。
我昏如此漫不省，何异车鼓乐鷃鼷。
长安绿酒春正美，与子一醉万事齐。